གཙང་གསུམ་འབྱུང་ཡུལ་དང་རྫ་ཆུའི་འདབ་ཀྱི་རྫ་སྟོད་རྫོང་གིས་མི་ཀུན་གྱིས་བསྟོད་བསྔགས་བྱེད་པ་མ་ཟད་ཐུནམོང་མ་ཡིན་པའི་ས་ཁུལ་གྱི་ཁྱད་ཆོས་ལྡན་པའི་ནོར་གནག་རིག་གནས་དང་སྐྱེ་ཁམས་རིག་གནས།གླུ་གར་རིག་གནས་སྦྲུམ་ཡོད།ད་ལོར།རྫ་སྟོད་རྫོང་གིས་དུས་ཆེན་གྱིས་ཡུལ་སྐོར་སྐུལ་བ་དང་ཡུལ་སྐོར་གྱིས་དཔལ་འབྱོར་སྐུལ་བ།དཔལ་འབྱོར་གྱིས་འཕེལ་རྒྱས་སྐུལ་བའི་བསམ་ཕྱོགས་ཀྱིས་འབྲི་ཆུའི་ལྷོ་ཕྱོགས་མགོ་ཁུངས་ཀྱི་རྫོང་དང་པོ་དང་ཀྲུང་གོ་དབྱར་རྩྭ་དགུན་འབུའི་རྫོང་དང་པོ།གངས་རིའི་ནོར་གནག་རིག་གནས་ཀྱི་འབྱུང་ཡུལ་སོགས་དྲིལ་བསྒྲགས་བརྗོད་གཞི་བསྐྲུན་ནས།གཙང་གསུམ་འབྱུང་ཡུལ་སྐབས་གཉིས་པའི་ནོར་གནག་རིག་གནས་དུས་ཆེན་དང་སྐབས་དང་པོའི་རྫ་ཆུའི་མགོ་ཁུངས་རི་གླུ་འགྲན་སྡུར་སྤེལ།ཐེངས་འདིའི་བྱ་འགུལ་ནི་ཡུས་ཧྲུའུ་བོད་རིགས་རང་སྐྱོང་ཁུལ་གྱི་ཉིས་སྟོང་བཅུ་དྲུག་ལོའི་རིག་གནས་ཡུལ་སྐོར་འཕེལ་རྒྱས་ཀྱི་བྱ་འགུལ་རབ་དང་རིམ་པའི་གྲུབ་ཆ་གཙོ་བོ་ཡིན་ལ།རྫ་སྟོད་རྫོང་གི་གཞུང་དྲང་བབ་ཆགས་ཀྱི་མི་རིགས་གོམ་སྲོལ་གསལ་བོར་མཚོན་པ་དང་གནའ་བོའི་གེ་སར་རིག་གནས་ཀྱི་ཁྱད་འཕགས་ཐོན་ཁུངས་སྔོག་འདོན་བྱས་ཏེ་རྫ་སྟོད་ཁྱད་འཕགས་རིག་གནས་ཀྱི་མིང་རྟགས་བསྐྲུན་ནས་ཕྱོགས་བསྡུས་སྒོས་གཙང་གསུམ་འབྱུང་ཡུལ་ནོར་གནག་རིག་གནས་དང་གངས་རིའི་རི་གླུའི་རིག་གནས་ཀྱི་ཡིད་དབང་འཕྲོག་པའི་དོན་སྙིང་མཚོན་པར་བྱས་ཡོད།